Lav et referat af nedenstående tekst:

Tekst:
Når badesæsonen skydes i gang til sommer, bliver det lidt anderledes for strandgæsterne. Der vil nemlig være et nyt livreddertårn. En ny aftale mellem Hjørring Kommune og TrygFonden betyder, at Tversted Strand fra 2015 får et livreddertårn, som bemandes med livreddere fra TrygFonden Kystlivredning. Det er tredje strand i Hjørring Kommune, der får livreddere. Der er allerede livreddere på Tornby Strand og Løkken Strand. - Vi er naturligvis meget glade for, at vi kan tilbyde vores badegæster endnu en strand med livreddere. I kommunen har vi flere skønne strande, som hvert år trækker mange mennesker til, både fra lokalområdet og turister. Derfor prioriterer vi at skabe sikkerhed på strandene, så badegæsterne får en god og tryg oplevelse, siger Jesper Ludvigsen, beredskabsinspektør i Hjørring Kommune.

Referat:
Hjørring Kommune har indgået en aftale med TrygFonden. Deres specialuddannede kystlivreddere skal passe på de badende på Tversted Strand.